બહારનાઓને પ્લોટ મળી ગયા, અમો ઘર વિહોણા : ઘરથાળનો પ્લોટ મેળવવા અમો પાંચ-પાંચ વર્ષથી વિવિધ સરકારી કચેરીઓના પગથીયા ઘસી રહ્યા છીએ. પરંતુ, હજુ સુધી માત્ર ઠાલા આશ્વાસનો જ મળ્યા છે. તેવું ગોઝારિયાના માર્કેટયાર્ડ પાછળ છાપરામાં રહેતા કરશનભાઈ બેચરભાઈ રાવળે જણાવ્યું હતું. તેમણે વધુમાં ગામમાં બહારથી આવીને વસેલાઓને ઘરમાં પ્લોટ મળી ગયા છે. પણ અમો પેઢીઓથી અહીં રહેલા હોવા છતાં ઘરથાળના પ્લોટ મળ્યા નથી તેવો વેધક પ્રશ્ન ઉઠાવ્યો હતો. માર્કેટમાં છુટક મજૂરી, ખેતમજૂરી કરીને પરિવારનું માંડ માંડ ગુજરાન ચલાવી રહેલા શ્રમજીવીઓ વર્ષોથી પ્લોટની મીટ માંડીને બેઠા છે.